
Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de alimentare cu apă şi canalizare existente nu acoperă toate zonele construite, situaţie întâlnită şi pe strada Pop Aurel. Această deficienţă impune realizarea unei reţele de alimentare cu apă şi canalizare pe acest traseu.

Menţionăm că în conformitate cu Protocolul de Colaborare nr.  RE2006-1319/23.01.2004 încheiat de Municipiul Timişoara cu cetăţenii domiciliaţi pe strada Pop Aurel, achiziţionarea tubulaturii necesare realizării reţelei de alimentare cu apă şi canalizare se va face de către cetăţeni.

Valoarea totală a investiţiei ,,Extindere reţea de apă şi canalizare -  str. Pop Aurel ” este estimată la 126.760,10 lei (cu TVA), respectiv 34.846 Euro (1 EURO=3,637 lei la data de 12.12.2005).

Având în vedere faptul că finanţarea obiectivului ,,Extindere reţea de apă şi canalizare –  strada Pop Aurel ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului M1/04 -2005 întocmit de P.F.A. Ing. Muntean Ioan.

